Урыстәылатәи Афедерациа аҷыдалкаатә ҭагылазаашьақәа рзы аминистри Аԥсны аҷыдалкаатә ҭагылазаашьақәа рзы аусбарҭа анапхгаҩи хадара ззыруа аусбарҭақәа русеицура иалацәажәеит.
Урыстәылатәи Афедерациа аҷыдалкаатә ҭагылазаашьақәа рзы аминистр Владимир Пучкови Аԥсны аҷыдалкаатә ҭагылазаашьақәа рзы аусбарҭа анапхгаҩы Лев Кәыҵниеи хадара ззыруа аусбарҭақәа русеицура иалацәажәеит.
Аиԥылара мҩаԥысит Москва, ԥхынгәымза 2 рзы.
Урыстәылатәи Афедерациа аҷыдалкаатә ҭагылазаашьақәа рзы аминистрреи Аԥсны аҷыдалкаатә ҭагылазаашьақәа рзы аусбарҭеи рыбжьара аусеицуразы аиқәшаҳаҭра анапы аҵаиҩуп.
Лев Кәыҵниа иазгәеиҭеит урыстәылатәи аусбарҭа зныкымкәа аԥснытәи рҩызцәа техникала ишеиқәдыршәахьо. 2011 шықәсасзы аусеицуразы аиқәшаҳаҭра анапы ацаҩын Краснодартәи атәылаҿыцәи дареи рыбжьара. Аԥсны аҷыдалкаатә ҭагылазаашьақәа рзы аусбарҭа аусзуҩцәа Урыстәыла аҵара иахысцеит, рдыррақәа еиздырҳауеит.